ช่วงนี้บุฟเฟ่ต์เนื้อย่าง ชาบู ซูชิ ซูชิ+ชาบู หมูกะทะ เนื้อกะทะ เก้งกวาง อะไรต่อมิอะไรมั่วซั่วออกมาเต็มไปหมด เลือกกินไม่ถูกครับ สารภาพตามตรง แต่ร้านนี้ของจริง ประทับใจครับ 

ช่วงนี้มีบุฟเฟ่ต์หมูดำ+เนื้อวัวราคา 399 บาท เหมาะสำหรับคนหิว โดยเราสามารถเลือกได้ระหว่างสุกี้กับชาบู ถ้าจะเอาทั้งสองอย่างต้องเพิ่มตังค์ มืออาชีพอย่างเราต้องเลือกชาบูอยู่แล้ว เพราะรสไม่จัดมาก ทานได้มากกว่าสุกี้เยอะ

เริ่มจากสลัดบาร์ที่ให้ตักผักเองตามใจชอบนี่เป็นความแตกต่างเล็กๆที่เจ๋งจริงๆครับ สบายใจมากเพราะได้ผักอย่างที่ชอบมาเลย ไม่ต้องมานั่งกำจัดพวกข้าวโพดอ่อนหรือมะเขือเทศที่เราไม่ได้ชอบกินแต่ปนมาในจาน 

สำหรับชาบูสั่งทั้งหมูและเนื้อมาปนกัน เนื้อวัวเฉยๆนะครับ จัดไปอยู่ในหมวดมันไม่เยอะ เลยเหนียวนิดหน่อยถ้าลวกสุกเกิน ส่วนหมูดำ highly recommended ครับ อร่อยเลย หอมกลิ่นหมูและมีมันแทรกอย่างเต็มที่ เสิร์ฟมาเป็นถาดที่คอนโดได้เหมือน mk เป็นความแตกต่างที่ดีอีกอย่างครับเพราะง่ายต่อการ stack ขึ้่นไป

น้ำจิ้มมีสองแบบคือนำ้จิ้มงาชาบู รสชาดโอเคมาตรฐาน และน้ำจิ้มซีอิ๊ว+น้ำส้ม ที่จะออกเปรี้่ยวไปหน่อย

สามคนกินไปเยอะครับ เกิน 20 ถาดแน่ คิดในใจว่ากรูชนะร้านแน่วันนี้ ถ้าวันไหนคิดได้อย่างงี้กินเสร็จแล้วจะมีความสุขครับ